Gerry Cheevers

Gerald Michael Cheevers (* 7. december 1940, St. Catharines, Ontário, Kanada) je bývalý kanadský hokejový brankár hrajúci medzi rokmi 1961 a 1980 v NHL a WHA.

 Kariéra hráča 
Cheevers začal profesionálnu kariéru v 16 rokoch v tímu Toronto St. Michael's Majors v Ontario Hockey Association. Majors boli juniorskou farmou Toronto Maple Leafs a tak bol aj Cheevers členom organizácie Maple Leafs. Zostal im až do roku 1965, vtedy ho draftoval Boston Bruins. V tomto roku hral v AHL za farmu Bruins Rochester Americans, kde s 48 víťazstvami doviedol tím k víťazstvu v Calder Cupu. 48 víťazstiev v jednej sezóne AHL je stále platný rekord súťaže. Šesť rokov hral na farme a jednotkou prvého tímu Bruins sa stal až v roku 1967. V rokoch 1970 a 1972 vyhral s Bruins Stanley Cup. Z roku 1972 drží stále platný rekord NHL, 33 neprehratých zápasov v rade. 

Na jeseň roku 1972 odišiel do novej WHA, kde sa v drese Cleveland Crusaders stal jedným z najlepších gólmanov súťaže a v roku 1973 sa dostal do prvého výberu hviezd WHA, v ďalších dvoch rokoch sa dostal do druhého výberu. Vo WHA strávil tri a pol sezóny.

Po finančných sporoch s tímom Crusaders sa v roku 1976 vrátil do Bruins, kde hral až do roku 1980, keď ukončil svoju hokejovú kariéru. V NHL zaznamenal 2,89 gólu na zápas, v 419 zápasoch si pripísal 230 výhier a 26 čistých kont.

 Maska 
Cheeversova legendárna stehovaná maska vznikla potom, čo ho pri tréningu trafil do tváre puk. Cheevers nikdy neodmietol možnosť vyhnúť sa tréningu a tak išiel po incidentu do šatne. Kouč Harry Sinden ho do šatne nasledoval, ale našiel ho ako si vychutnáva pivo a cigaretu. Sinden poznal že Cheevers nie je zranený a povedal mu, aby sa vrátil na ľad. Jeden z tímových trénerov, John Forestall, zo zábavy na masku nakreslil steh. Zakaždým, keď sa stal podobný incident, na maske pribudol ďalší steh. Maska je jedna z najznámejších z tejto éry NHL. Originál je v kúpelne Cheeversovho vnuka, ďalšia verzia je v Hokejovej siene slávy. 

 Štýl hry 
Cheevers sa nebál vybehnúť z bránkoviska aby strelcom zmenšil strelecký uhol alebo aby pomáhal obrancom. Bol veľmi agresívny, keď súper stál v jeho bránkovisku alebo blízko neho. Veľa hráčov takto dostalo úder Cheeversovou hokejkou. Cheevers nechytal štýlom v stoji, takže bol často videný na kolenách alebo na boku. Svoj štýl zdokonalil v sezóne 1962 – 63 v kádre Rochester Americans. Jeho kouč Rudy Migay mu bral pri tréningoch hokejku aby Cheevers tento štýl zdokonalil. Od tej doby bol jedným z najlepších hokejových brankárov.

V roku 1971 vydal Cheevers knihu o predchádzajúcej sezóne, keď Bruins vypadli nečakane v prvom kole play-off s Montreal Canadiens. Kniha sa volá Goaltender.

 Trénerská kariéra 
Cheevers ukončil hráčsku kariéru v roku 1980, keď od Bruins odišiel populárny kouč Don Cherry, ktorý bol nahradený Fredom Creightonom. Ten bol ale hneď v prvej sezóne vyhodený a nahradil ho sám generálny manažér tímu Harry Sinden. Cheevers sa stal koučom Bruins po sezóne, v roku 1981. Cez nečakanú prehru v play-off s Minnesota North Stars, Cheevers podával skvelé výkony, v roku 1983 dokonca Bruins kraľovali NHL v základnej časti, v play-off vypadli s neskoršími šampiónmi New York Islanders. O dva roky neskôr ale Cheeversa nahradil opäť Harry Sinden. Cheevers vo svojich 250 zápasoch vyhral 204 zápasov a je percentuálne siedmym najlepším trénerom v histórii NHL.

 Dôvod 
Po ukončení trénerskej kariéry bol medzi rokmi 1986 a 1995 spolukomentátorom zápasov Hartford Whalers, medzi rokmi 1999 a 2002 túto funkciu zastával v zápasoch Bruins. Medzi rokmi 1995 a 2006 bol tiež jedným z vyhľadávačov talentov pre tím Boston Bruins. Cheevers taktiež venoval čas koňským dostihom a wrestlingu.

 Ocenenia 
1964 – 65 – Harry Holmes Memorial Award pre brankára AHL s najmenším priemerom obdržaných gólov v zápasoch
1969 – účasť v Zápase hviezd NHL
1973 – prvý výber hviezd WHA a Ben Hatskin Award pre najlepšieho brankára sezóny vo WHA
1979 – 80 – kandidát na Vezina Trophy
1985 – uvedený do Hokejovej siene slávy
1987 – uvedený do Siene slávy Rochester Americans

 Reprezentačné zápasy 
1974 – reprezentácia Kanady na Summit-74 Series
1976 – reprezentácia Kanady na Challenge Cupu
1979 – reprezentácia NHL na Challenge Cupu proti Sovietskemu zväzu

 Štatistiky 
     Sezóna Tím Liga Z V P R MIN GO ČK Ø % 1956 – 57 Toronto St. Michael's Majors OHA 1 0 0 0 60 4 0 4.00 — 1957 – 58 Toronto St. Michael's Majors OHA 1 0 0 0 60 3 0 3.00 — 1958 – 59 Toronto St. Michael's Majors OHA 6 0 0 0 360 28 0 4.67 — 1959 – 60 Toronto St. Michael's Majors OHA 36 18 13 5 2160 111 5 3.08 — 1960 – 61 Toronto St. Michael's Majors OHA 30 12 20 5 — — 2 3.18 — 1961 – 62 Pittsburgh Hornets AHL 5 2 2 1 — —  0 4.20 — 1961 – 62 Sault Ste. Marie Greyhounds EPHL 29 13 13 3 — — 1 3.55 — 1961 – 62 Toronto Maple Leafs NHL 2 1 1 0 — — 0 3.00.917 1961 – 62 Rochester Americans AHL 19 9 9 1 — — 1 3.63 — 1962 – 63 Rochester Americans AHL 19 7 9 3 — — 1 3.95 — 1962 – 63 Sudbury Wolves EPHL 51 17 24 10 — — 4 4.15 — 1963 – 64 Rochester Americans AHL 66 38 25 2 4359 195 3 2.84 — 1964 – 65 Rochester Americans AHL 72 48 21 3 — — 5 2.68 — 1965 – 66 Boston Bruins NHL 7 0 4 1 — — 0 6.00.827 1965 – 66 Oklahoma City Blazers CPHL 30 16 9 5 — — 3 2.49 — 1966 – 67 Boston Bruins NHL 22 5 10 6 1284 72 1 3.33.923 1966 – 67 Oklahoma City Blazers CPHL 26 14 6 5 — — 1 2.80 — 1967 – 68 Boston Bruins NHL 47 23 17 5 2646 125 3 2.83 — 1968 – 69 Boston Bruins NHL 52 28 12 12 3112 145 3 2.80 — 1969 – 70 Boston Bruins NHL 41 24 8 8 2384 108 4 2.72 — 1970 – 71 Boston Bruins NHL 40 27 8 5 2400 109 3 2.73.918 1971 – 72 Boston Bruins NHL 41 27 5 8 2420 101 2 2.50 — 1972 – 73 Cleveland Crusaders WHA 52 32 20 0 3144 149 5 2.84.912 1973 – 74 Cleveland Crusaders WHA 59 30 20 6 3562 180 4 3.03.906 1974 – 75 Cleveland Crusaders WHA 52 26 24 2 3076 167 4 3.26.905 1975 – 76 Cleveland Crusaders WHA 28 11 14 1 1570 95 1 3.63.886 1975 – 76 Boston Bruins NHL 15 8 2 5 900 41 1 2.73.911 1976 – 77 Boston Bruins NHL 45 30 10 5 2700 137 3 3.04 — 1977 – 78 Boston Bruins NHL 21 10 5 2 1086 48 1 2.65 — 1978 – 79 Boston Bruins NHL 43 23 9 10 2509 132 1 3.16 — 1979 – 80 Boston Bruins NHL 42 24 11 7 2479 116 4 2.81 — Celkom v NHL 418 230 102 74 24394 1175 26 2.89 —

 Zdroj 

Kategória:Členovia Hokejovej siene slávy
Kategória:Hráči Boston Bruins
Kategória:Hráči Rochester Americans
Kategória:Hráči Toronto Maple Leafs